Document ID: 32009R0267

NARIADENIE KOMISIE (ES) č. 267/2009
z 1. apríla 2009,
ktorým sa mení a dopĺňa nariadenie (ES) č. 1295/2008 o dovoze chmeľu z tretích krajín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho články 192 ods. 2 a 195 ods. 2 v spojení s jeho článkom 4,
keďže:
(1)
V prílohe I k nariadeniu Komisie (ES) č. 1295/2008 (2) sa ustanovuje zoznam agentúr v tretích krajinách, ktoré sú oprávnené vydávať osvedčenia sprevádzajúce chmeľové produkty dovážané z týchto krajín. Tieto osvedčenia sa uznávajú ako rovnocenné certifikátu ustanovenému v článku 117 nariadenia (ES) č. 1234/2007.
(2)
Dotknuté orgány tretích krajín sú povinné aktualizovať údaje uvedené v prílohe I k nariadeniu (ES) č. 1295/2008 a v duchu dobrej spolupráce s nimi oboznamovať útvary Komisie.
(3)
Chorvátsko a Srbsko sa zaviazali, že budú dodržiavať požiadavky stanovené pre odbyt chmeľu a chmeľových produktov a splnomocnili orgán na vydávanie osvedčení o rovnocennosti. Tieto osvedčenia by sa preto mali uznávať za rovnocenné s certifikátmi Spoločenstva a produkty, na ktoré sa vzťahujú, by sa mali prepustiť do voľného obehu.
(4)
Nariadenie (ES) č. 1295/2008 by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Príloha I k nariadeniu (ES) č. 1295/2008 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. apríla 2009

Labels: 3
17
5